Circulus Traunstein
Circulus Traunstein in angulo austroorientali Germaniae situs est et ad Bavariam Superiorem pertinet. Anno 1972 formam hodiernam accepit. Hic circulus est secundus Bavariae quoad aream post circulum Onoldensem et confinis ad circulos Bavariae Rosenheim, Muhldorpiensem, Ottingam et Berchtesgadener Land. Similiter ei civitates Austriae Salisburgum (in oriente) et Tirolis (in meridie) adiacent.

Insigne 
Insigne bipartitum circuli ad dextram (sensu heraldico) pantheram coeruleam prae fundum argenteum monstrat, quae est insigne comitum de Spanheim-Ortenburg. Pars superior lateris sinistrae aquilam nigram prae fundum aureum monstrat, quae erat insigne prioris dioecesis Chiemensis. In parte inferiori lateris sinistrae denique arx candida arborem viridem prae fundum rubrum portat (monasterium Baumburg significans).

Natura terrestris 

In meridana circuli margine complures montes alpium stant, quorum summus (Sonntagshorn) se 1961 metros super mare erigit. Aliquas pagi partes praeter numerosos lacus et valles fluminum Alissae (quae ad Aenum aquas portat) et Trunae affluentis eius permultis colliculis conspersae sunt. Hi colles, qui ex aevo glaciali oriuntur, moraenae vocantur. Maiores lacus sunt Bedaius lacus, Waginger See et Tachinger See. Inter lacum Bedaium et pes Alpium paludes latae, partim siccatae, partim iterum umiferae iacent.

Historia et cultura 

Saeculis decimo septimo ad undevigesimum venditio salis in salinis urbis Traunstein cocti maxime intererat. Dimidium orientale circuli usque ad annum 1802 pars principatus archiepiscopalis Salisburgensis erat.
In circulo adhuc colonizatio rustica cum cultura boum equorumque, et agricultura eminet.  Minoritas solum populationis in quattuor urbibus habitat: Traunreut, Traunstein, Trostberg, Titamanninga. Negotium ab incolis imprimis in industriis, commerciis et commeatu hospitum frequentatur.

Communia circuli 
Circulo sunt 29 communia, inter quae quatuor urbes et duo fora.

Societates administrativae
 S. a. Bergen(formata e communibus Bergen et Vachendorf)
 S. a. Marquartstein(formata e communibus Marquartstein et Staudach-Egerndach)
 S. a. Obing(formata e communibus Kienberg, Obing et Pittenhart)
 S. a. Waging am See(formata e foro Waging et communibus Taching et Wonneberg)

Notae 

Traunstein circulus
Constituta 1972